ITTHON VAGY - NÉZZ KÖRÜL NÁLUNK...: Sárvári Arborétum / Folytatás a posztban
Sárvári Arborétum / Folytatás a posztban
A Nádasdy - vár szomszédságában helyezkedik el a 9,2 hektár területű Arborétum, ami országos jelentőségű védett természeti terület. Természetvédelmi kezelője az Őrségi Nemzeti Park.
Sárvári Arborétum Magyarország egyik legidősebb gyűjteménye
Vas megye arborétumai közül a legelső írásos emlékek Sárváron fedezhetők fel. A mai arborétum elődjét 1546-ban alapították, gyümölcsös és zöldségeskertként. A kertészkedés egészen 1671-ig virágzott, amikoris III. Nádasdy Ferencet, az akkori országbírót a Wesselényi-összeesküvésben való részvételéért lefejezték és birtokait elkobozták. Ezzel a híres kertészet tönkrement, de néhány gyümölcsfa és közé keveredett tölgy megőrizte a kezdetek emlékét.1803-ban került a várkert ismét értő kezekbe. Habsburg Ferdinánd estei-modenai főherceg vette meg a várat a hozzá tartozó területekkel együtt. Nehéz és szép feladat volt a semmivé vált régi kertet újra teremteni annak alapjain. Egy részébe újra gyümölcsöst telepítettek, a többi területen pedig lassan kialakult az angol stílusú park, megtartva az öreg tölgyeket és régi fákat. Az első ültetésből (1812) származnak azok a platánok, amelyek törzsátmérője ma meghaladja a három métert. A kor divatjának megfelelően tiszafát, japánakácot és hársat ültettek túlnyomóan. A park növényeinek kedvező klímát biztosíthatott a területet átszelő Gyöngyös-patak, a halastó az állandó talajvízszintet is tartotta. Örökléssel 1868-ban Lajos bajor királyi herceg tulajdona lett a kert (és természetesen a vár), aki magával hozta a híres bajorországi erdőgazdálkodás gondolatait és tapasztalatait. A városkörnyéki rossz legelőerdőket hosszú, kitartó munkával alakíttatta át magával hozott erdész szakembereivel. Munkájuknak köszönhetően a Sárvár környéki erdők mára országos hírűek. Szakemberei nagy gondot fordítottak a várpark szépítésére is. Scherg Károly 1932-ben az Erdészeti Lapokban megjelenő írásában 123 fa- és cserjefajt sorolt fel. A II. világháborúban komolyabb károk nem keletkeztek az arborétumban. A helyi erdőgazdaság vette át a kezelését, elvégezte a legfontosabb helyreállítási munkákat, amelynek eredményeképpen 1952-ben az Országos Természetvédelmi Tanács védelem alá helyezte. 1953-tól az Erdészeti Tudományos Intézetet bízták meg az akkor már jelentékeny arborétum kezelési és fejlesztési munkáinak végzésére. Bánó István és Retkes József szaktanácsai alapján Dr. Kopecky Ferenc kezdte el a munkát, és ennek eredményeképpen már 1967-ben megkétszereződött a taxonok száma. Munkáját utódai hasonló színvonalon folytatták. Az arborétumban jelenleg 300 fa- és cserjefaj, -fajta található.
Az arborétum növényanyagát és tájképét tekintve alapvetően két részre osztható. Az egyik, az egykori ártéri keményfás ligeterdő maradvány, amely ma a város közepén ad képet az urbanizáció előtti állapotokról. Itt 400 éves ősi kocsányos tölgyek, magas kőrisek és szálanként megmaradt, de jobbára csak fiatalabb mezei szil példányok uralják a területet, körülölelve a mintegy hektáros halastavat, a ligeterdők megszokott elegyfajaival és cserjefajaival. Az arborétum másik része a hagyományos értelemben vett arborétum, ahol a 200 évvel ezelőtt megkezdett angolpark alapjain alakult ki a mai összkép. Az arborétum talán legnagyobb értékét minden bizonnyal ezek az évszázados példányokban képezik A tájképet a legidősebb, mintegy 200 éves platánok, fekete fenyők, tiszafák, japán akácok, vasfák és egy hatalamas egylevelű magaskőris (Fraxinus excelsior Diversifolia) uralják. A későbbi telepítések közül a 100-130 éves liliomfák (Magnolia denudata, M. hypoleuca, M. kobus, M. liliiflora Nigra, M. tripetala) hívják leginkább magukra a figyelmet, de sokféle rododendron és azálea faj élvezi a savanyú öntéstalaj nyújtotta ideális termőhelyi feltételeket. Elérhetőség:
ERTI Központ, Kutatóállomás és Arborétum9600 Sárvár, Várkerület 30/A.06-95/320-070 E-mail: erti@erti.huWeb: www.erti.hu/a-sarvari-arboretum-10-ha.htmlNyitva tartás:Április 1 - október 31.: 9:00-19:00November 1 - március 31.: 9:00-17:00Belépőjegy:4 éves kor alatt ingyenesGyermek (4 éves kortól): 150,- FtDiákigazolvánnyal: 150,- FtNyugdíjas: 150,- FtFelnőtt: 250,- FtBérlet:Családos: 1200,- FtFelnőtt: 1000,- FtGyermek, diák és nyugdíjas: 600,- Ft
Sárvári Arborétum,
TATA - Madárlesen a vár környékén / Folytatás a po...
Tata / Folytatás a posztban
Kisbér / Folytatás a posztban
A NESZMÉLYI HAJÓ - SKANZEN TÉLEN / Folytatás a pos...
Magyarlukafa / Folytatás a posztban
Komló / Folytatás a posztban
Ibafa / Folytatás a posztban
Bokodi úszó falu / Folytatás a posztban
GYENESDIÁS / Folytatás a posztban
JÉGZAJLÁS A DUNÁN ALMÁSFÜZITŐNÉL / Folytatás a pos...
Vasvár / Folytatás a posztban
Szeleste / Folytatás a posztban
Rábapaty / Folytatás a posztban
Aracsi pusztatemplom / Folytatás a posztban
Tornyos-„Magda-lak” Tájház / Folytatás a posztban
Késmárki evangélikus templom / Folytatás a posztba...